pythainlp/thaigov-v2-corpus-22032023 huggingface dataset:
วันจันทร์ที่ 14 มีนาคม 2565
รัฐบาลช่วยลูกจ้างถูกเลิกจ้างไร้เงินชดเชย จ่ายเงินสงเคราะห์แล้ว 54.4 ล้านบาท
รมว.เฮ้ง แจง 6 เดือน รัฐบาลให้การช่วยเหลือจ่ายเงินกองทุนสงเคราะห์ให้ลูกจ้างแล้ว 4,564 คน
เป็นเงิน 54.4 ล้านบาท
นายสุชาติ ชมกลิ่น รัฐมนตรีว่าการกระทรวงแรงงานกล่าวว่ารัฐบาลภายใต้การนำของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรี ที่กำกับดูแลกระทรวงแรงงาน ได้ให้ความห่วงใยกลุ่มลูกจ้างที่ถูกเลิกจ้างโดยนายจ้างไม่สามารถจ่ายค่าชดเชยตามที่กฎหมายกำหนดได้ พร้อมแนะนำลูกจ้างที่ได้รับความเดือดร้อนจากการที่นายจ้างไม่ปฏิบัติตามคำสั่งพนักงานตรวจแรงงาน กรณีนายจ้างไม่จ่ายค่าชดเชย หรือเงินตามกฎหมายคุ้มครองแรงงาน ลูกจ้างสามารถมายื่นคำร้องเพื่อขอรับเงินสงเคราะห์จากกองทุนสงเคราะห์ลูกจ้าง ตามเงื่อนไขหลักเกณฑ์ที่กำหนดเพื่อบรรเทาความเดือดร้อนได้ ตามระเบียบคณะกรรมการกองทุนสงเคราะห์ลูกจ้างว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย พ.ศ. 2560 และที่แก้ไขเพิ่มเติม ซึ่งในปีงบประมาณ พ.ศ. 2565 (ระหว่างเดือนตุลาคม 2564 – เดือนมีนาคม 2565) กระทรวงแรงงานได้ช่วยเหลือลูกจ้างโดยการจ่ายเงินสงเคราะห์ ทั้งสิ้น 4,564 คน รวมเป็นเงินจำนวน 54,461,901.28 บาท แบ่งเป็น กรณีค่าชดเชยรวม 3,208 คน เป็นเงินจำนวน 30,743,969.91 บาท และกรณีอื่น 1,356 คน รวมเป็นเงิน 23,717,931.37 บาท
นายนิยม สองแก้ว อธิบดีกรมสวัสดิการและคุ้มครองแรงงาน กล่าวเพิ่มเติมว่า ลูกจ้างที่มีสิทธิได้รับเงินสงเคราะห์จากกองทุนสงเคราะห์ลูกจ้างเพิ่ม เป็นกรณีที่พนักงานตรวจแรงงานมีคำสั่งให้นายจ้างจ่ายค่าชดเชยหรือเงินอื่น แต่นายจ้างไม่มีการจ่ายค่าชดเชยให้ลูกจ้าง โดยลูกจ้างต้องมายื่นขอรับเงินกองทุนสงเคราะห์ฯ ที่สำนักงานสวัสดิการและคุ้มครองแรงงานกรุงเทพมหานคร พื้นที่ 1-10 และสำนักงานสวัสดิการและคุ้มครองแรงงานจังหวัดทุกจังหวัด ทั้งนี้ กสร.จะดำเนินการให้ความช่วยเหลือด้านเงินสงเคราะห์จากกองทุนเงินสงเคราะห์ต่อไป หากมีข้อสงสัย สามารถติดต่อสายด่วนโทร 1506 กด 3 หรือ 1546 และทางสื่อออนไลน์ของกรมทุกช่องทาง
วันศุกร์ที่ 11 มีนาคม 2565
"กล้าหาญ เสียสละ มีน้ำใจ เพื่อชาติ เพื่อประชาชน คือหน้าที่เรา" ๘ เมษายน ๒๕๖๕
๑๓๕ ปี กระทรวงกลาโหม
“กลาโหมเทิดราชา รักษ์ราษฎร์ ชาติมั่นคง"
#กลาโหม135ปี
วันพุธที่ 20 เมษายน 2565
โฆษกรัฐบาล เผย นายกฯ เตรียมประชุม ศบค. ชุดใหญ่   22 เม.ย. นี้ เตรียมปรับมาตรการต่าง ๆ ยึดหลักป้องกันโรคควบคู่เดินหน้าเศรษฐกิจ เพิ่มเม็ดเงินจากภาคการท่องเที่ยว
โฆษกรัฐบาล เผย นายกฯ เตรียมประชุม ศบค. ชุดใหญ่  22 เม.ย. นี้ เตรียมปรับมาตรการต่าง ๆ ยึดหลักป้องกันโรคควบคู่เดินหน้าเศรษฐกิจ เพิ่มเม็ดเงินจากภาคการท่องเที่ยวขณะที่ยอดผู้ป่วยติดเชื้อรายใหม่วันนี้ 20,455 ราย
วันที่ 20 เมษายน 2565นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานการประชุมศูนย์บริหารสถานการณ์โควิด-19 ครั้งที่ 7/2565 ในวันศุกร์ที่ 22 เมษายน นี้ เพื่อติดตามการประเมินสถานการณ์การแพร่ระบาดของโรคโควิด-19 ช่วงเทศกาลสงกรานต์ที่ผ่านมา ซึ่งมีการรายงานว่า มีเงินหมุนเวียนในระบบเศรษฐกิจจากภาคการท่องเที่ยวดีขึ้นอย่างเห็นได้ชัด ประกอบกับสถิติผู้ติดเชื้อจากต่างประเทศมีจำนวนน้อย ส่วนจำนวนผู้ติดเชื้อในประเทศอยู่ในระดับที่สามารถควบคุมได้ จึงอาจมีการพิจารณาปรับรูปแบบและมาตรการป้องกันในระดับต่าง ๆ ซึ่งจะได้มีการหารือกับหน่วยงานที่เกี่ยวข้องอย่างครอบคลุมทุกด้าน เพื่อให้เศรษฐกิจเดินหน้าต่อไปได้ด้วยดี โดยคาดว่าจะมีวาระสำคัญ เตรียมความพร้อมเปิดภาคเรียน และการปรับมาตรการการเข้าออกประเทศทั้งทางอากาศ ทางบก และทางน้ำ พร้อมพิจารณามาตรการในแต่ละพื้นที่ให้เหมาะสม โดยยึดหลักจะต้องไม่กระทบต่อความเสี่ยงที่จะทำให้เกิดอันตรายต่อการแพร่ระบาดของโรค
สำหรับสถานการณ์การแพร่ระบาดของโควิด-19 วันนี้ (20 เมษายน 2565) ผู้ป่วยติดเชื้อรายใหม่ รวม 20,455 ราย จำแนกเป็น ผู้ป่วยจากในประเทศ 20,361 ราย ผู้ป่วยมาจากต่างประเทศ 94 ราย ผู้ป่วยสะสม 1,860,864 ราย (ตั้งแต่ 1 มกราคม 2565) หายป่วยกลับบ้าน 25,933 ราย หายป่วยสะสม 1,696,799 ราย (ตั้งแต่ 1 มกราคม 2565) ผู้ป่วยกำลังรักษา 191,743 ราย และมีผู้เสียชีวิต 128 ราย โดยมีจำนวนผู้ป่วยปอดอักเสบรักษาตัวอยู่ในโรงพยาบาล 2,049 ราย เฉลี่ยจังหวัดละ 27 ราย และอัตราครองเตียงอยู่ที่ร้อยละ 25.1
วันพุธที่ 27 กรกฎาคม 2565
รัฐมนตรีฯ สุริยะ ให้คณะผู้บริหารระดับสูงของ บจก.เมอร์เซเดส-เบนซ์ (ประเทศไทย) เข้าพบ
รัฐมนตรีฯ สุริยะ ให้คณะผู้บริหารระดับสูงของ บจก.เมอร์เซเดส-เบนซ์ (ประเทศไทย) เข้าพบ
วันนี้ (26 กรกฎาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายโรลันด์ โฟล์เกอร์ ประธานบริหารบริษัทเมอร์เซเดส -เบนซ์ (ประเทศไทย) จำกัด และคณะ เข้าพบ เพื่อหารือแผนการลงทุนของบริษัทฯ และขอรับทราบนโยบายยานยนต์ไฟฟ้าในประเทศไทย โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายกฤศ จันทร์สุวรรณ รองผู้อำนวยการสำนักงานเศรษฐกิจอุตสาหกรรม และนายพิสิฐ รังสฤษฎ์วุฒิกุล ผู้อำนวยการสถาบันยานยนต์ เข้าร่วมด้วย ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม
ทั้งนี้ รัฐมนตรีฯ สุริยะ และคณะ ได้เยี่ยมชมรถยนต์ Mercedes-Benz EQS ที่เป็นรถยนต์รุ่นใหม่ที่ทางเมอร์เซเดส-เบนซ์ (ประเทศไทย) นำมาจัดแสดงด้วย
วันอังคารที่ 10 พฤษภาคม 2565
​ผู้ช่วยทูตทหารสหพันธ์สาธารณรัฐไนจีเรียเข้าเยี่ยมคำนับรองปลัดกระทรวงกลาโหม ร่วมหารือความร่วมมือทางทหารระหว่างไทย-ไนจีเรีย
เช้าวันนี้ ๑๐ พฤษภาคม ๒๕๖๕ เวลา ๐๙.๐๐ น. พลอากาศจัตวา Ehimen Aidemoata Ejodame (เอฮีเมห์ เอเดโมอาตา เอโจดาเมห์) ผู้ช่วยทูตทหารสหพันธ์สาธารณรัฐไนจีเรีย ณ กรุงเทพฯ เข้าเยี่ยมคำนับ พลเอก สนิธชนก สังขจันทร์ รองปลัดกระทรวงกลาโหม ผู้แทนปลัดกระทรวงกลาโหม
ณ ห้องพระบารมีปกเกล้า ในศาลาว่าการกลาโหม ในโอกาสเดินทางเยือนประเทศไทยระหว่าง ๙-๑๓ พฤษภาคม ๒๕๖๕
สหพันธ์สาธารณรัฐไนจีเรียในฐานะที่เป็นประเทศที่มีบทบาทสำคัญในเวทีระดับภูมิภาค และระหว่างประเทศโดยเฉพาะในสหภาพแอฟริกา โดยความสัมพันธ์ระหว่างไทยและสหพันธ์สาธารณรัฐไนจีเรียในปี ๒๕๖๕ นี้จะครบรอบ ๖๐ ปี ของการสถาปนาความสัมพันธ์ทางการทูต เนื่องจากมีความสัมพันธ์ทั้งด้านการเมือง การค้า การลงทุน การแลกเปลี่ยนการเยือนของผู้บังคับบัญชาระดับสูง นับเป็นความสัมพันธ์ฉันมิตรที่ใกล้ชิดมาอย่างยาวนาน และมีการพัฒนาความร่วมมือในด้านต่างๆ อย่างต่อเนื่อง
โดยการเข้าเยี่ยมคำนับในครั้งนี้ จึงถือเป็นโอกาสอันดีที่จะได้พบปะทำความรู้จักและสร้างความคุ้นเคยกับผู้แทนทางทหารของต่างประเทศ รวมทั้งจะได้หารือเกี่ยวกับแนวทางในการพัฒนาความสัมพันธ์และความร่วมมือทางทหาร ตลอดจนแลกเปลี่ยนข้อคิดเห็นในประเด็นต่างๆ ที่มีความสนใจร่วมกัน และจะมีส่วนช่วยกระชับความสัมพันธ์ระหว่างทั้งสองประเทศให้แน่นแฟ้นยิ่งขึ้น
วันอังคารที่ 17 พฤษภาคม 2565
นายกรัฐมนตรีร่วมประชุมสุดยอดอาเซียน-สหรัฐฯ สมัยพิเศษ
วันศุกร์ที่ 13 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ พลเอก ประยุทธ์ จันทร์โอชา นายกรัฐมนตรี เข้าร่วมประชุมสุดยอดอาเซียน-สหรัฐอเมริกา สมัยพิเศษ ณ กรุงวอชิงตัน ประเทศสหรัฐอเมริกา ระหว่างวันที่ 12-13 พ.ค.2565 เพื่อเฉลิมฉลองวาระครบรอบ 45 ปี ความสัมพันธ์อาเซียน-สหรัฐฯ โดยนายกรัฐมนตรีได้สนับสนุนในการประชุมให้สหรัฐฯ มีบทบาทที่สร้างสรรค์ในภูมิภาคอาเซียนเพื่อการฟื้นฟูและการเติบโตอย่างยั่งยืนในยุค Next Normal เน้น 3 ประเด็นหลัก คือ การส่งเสริมบทบาทที่สร้างสรรค์ของสหรัฐฯ ในอาเซียน การฟื้นฟูเศรษฐกิจที่เข้มแข็ง และการพัฒนาที่ยั่งยืน รวมถึงการฟื้นฟูหลังยุคโควิด-19 เช่น ความมั่นคงด้านสาธารณสุข การเปลี่ยนแปลงสภาพภูมิอากาศ การพัฒนาและเสริมสร้างความมั่นคงของมนุษย์ โดยเน้นย้ำความเป็นแกนกลางของอาเซียน “สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 22 สิงหาคม 2564
นายกฯ กำชับเจ้าหน้าที่คุมเข้มกรณีจัดปาร์ตี้สังสรรค์ ฝ่าฝืน พ.ร.ก.ฉุกเฉิน เสี่ยงแพร่เชื้อโควิด ขอประชาชนร่วมเป็นหูเป็นตาแจ้งเหตุเมื่อพบการทำผิด พร้อมเลี่ยงกิจกรรมรวมกลุ่ม
นายกฯ กำชับเจ้าหน้าที่คุมเข้มกรณีจัดปาร์ตี้สังสรรค์ ฝ่าฝืน พ.ร.ก.ฉุกเฉิน เสี่ยงแพร่เชื้อโควิด ขอประชาชนร่วมเป็นหูเป็นตาแจ้งเหตุเมื่อพบการทำผิด พร้อมเลี่ยงกิจกรรมรวมกลุ่ม
เมื่อวันที่ 22 ส.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม มีความห่วงใย หลังรับทราบกรณีเจ้าหน้าที่ตำรวจบุกจับการจัดงานเลี้ยง สังสรรค์ รวมกลุ่มดื่มเครื่องดื่มแอลกอฮอล์ รวมตัวกันมั่วสุมในแหล่งอบายมุขหลายพื้นที่ทั่วประเทศ ซึ่งเป็นกิจกรรมที่มีความเสี่ยงต่อการติดเชื้อโรควิด-19 ทั้งยังเป็นการฝ่าฝืนข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 ที่มีข้อห้ามการรวมกันทำกิจกรรมในลักษณะเสี่ยงต่อการแพร่เชื้อโรคด้วย
น.ส.ไตรศุลี กล่าวว่า นายกรัฐมนตรีได้กำชับหน่วยงานที่เกี่ยวข้อง ไม่ว่าจะเป็น สำนักงานตำรวจแห่งชาติ ตลอดจนจังหวัดและท้องถิ่นโดยกระทรวงมหาดไทย ให้ทำงานอย่างบูรณาการเพื่อป้องกันการรวมกลุ่มในลักษณะที่สุ่มเสี่ยงต่อการแพร่เชื้อโควิด-19 พร้อมตรวจสอบสถานที่ที่มักมีการรวมกันจัดงานเลี้ยง หรือแหล่งอบายมุขในพื้นที่ต่างๆ
หากพบการกระทำความผิด ขอให้ดำเนินคดีตามกฎหมาย โดยห้ามละเว้นการปฏิบัติหน้าที่ มิเช่นนั้น เจ้าหน้าที่จะมีความผิดด้วย และหากพบว่าเจ้าหน้าที่รู้เห็นเป็นใจให้เกิดกิจกรรมมั่วสุ่ม จะต้องถูกลงโทษอย่างเด็ดขาดด้วยเช่นกัน
น.ส.ไตรศุลี กล่าวว่า รัฐบาลขอให้ประชาชนช่วยกันเป็นหูเป็นตา สอดส่องดูแล หากพบพฤติกรรมรวมตัวกันจัดงานเลี้ยง ปาร์ตี้ ขอให้แจ้งหน่วยงานที่เกี่ยวข้อง ไม่ว่าจะเป็น เจ้าหน้าที่ตำรวจ หรือ องค์กรปกครองส่วนท้องถิ่น และขอให้ประชาชนหลีกเลี่ยงการรวมกลุ่มดำเนินกิจกรรมที่เพิ่มความเสี่ยงต่อการแพร่ระบาดของโรค หลีกเลี่ยงกิจกรรมการรวมกลุ่มโดยไม่จำเป็น เพื่อร่วมเป็นส่วนหนึ่งในการลดจำนวนผู้ติดเชื้อ และลดภาระของบุคลากรทางการแพทย์ ที่ทำงานหนักต่อเนื่องมาเป็นเวลานาน
วันพฤหัสบดีที่ 24 มิถุนายน 2564
อนุทิน ขอแสดงความเสียใจเหตุกราดยิง รพ.สนาม สบยช. สั่งเยียวยาผู้เคราะห์ร้ายเต็มที่
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมให้กำลังใจเจ้าหน้าที่รพ.สนาม สบยช. หลังเกิดเหตุคนร้ายกราดยิง พร้อมเยียวยาผู้เคราะห์ร้าย ให้โรงพยาบาลในสังกัดทุกแห่งเข้มมาตรการรักษาความปลอดภัย ป้องกันการเกิดเหตุซ้ำ
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมให้กำลังใจเจ้าหน้าที่รพ.สนาม สบยช.หลังเกิดเหตุคนร้ายกราดยิง พร้อมเยียวยาผู้เคราะห์ร้าย ให้โรงพยาบาลในสังกัดทุกแห่งเข้มมาตรการรักษาความปลอดภัยป้องกันการเกิดเหตุซ้ำ
วันนี้ (24 มิถุนายน 2564) ที่สถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.)จ.ปทุมธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สมศักดิ์อรรฆศิลป์ อธิบดีกรมการแพทย์ และคณะ ลงพื้นที่เยี่ยม สร้างขวัญกำลังใจบุคลากร โดยมีนายแพทย์สรายุทธ์ บุญชัยพานิชวัฒนา ผู้อำนวยสถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี รายงานเหตุการณ์ ภายหลังเกิดเหตุคนร้ายบุกยิงผู้ป่วยโควิด 19 หอผู้ป่วยโควิดส่วนขยาย @สบยช. 6+1 เป็นโรงพยาบาลสนามในพื้นที่ของ สบยช. เสียชีวิต 1 ราย
นายอนุทินให้สัมภาษณ์ว่า ขอแสดงความเสียใจกับผู้เคราะห์ร้ายต่อเหตุการณ์ที่เกิดขึ้น และขอเป็นกำลังใจให้บุคลากรทุกคนที่เผชิญเหตุ ซึ่งสถาบันแห่งนี้มีระบบรักษาความปลอดภัย การคัดกรองผู้เข้า-ออก นอกจากนี้ เจ้าหน้าที่ที่ดูแลผู้ป่วยโควิดทีมนี้ผ่านการอบรมแผนเผชิญเหตุ ตามหลักสูตรการจัดการภาวะวิกฤติของหลักสูตรทีมThailand EMT กรมการแพทย์ ทำให้เจ้าหน้าที่มีสติ ไม่ตระหนก สามารถรับมือกับเหตุการณ์ฉุกเฉินที่เกิดขึ้นโดยไม่ได้คาดหมายได้เป็นอย่างดี แต่เนื่องจากโรงพยาบาล เป็นสถานที่ที่มีการรับผู้ป่วยตลอด 24 ชม. ทำให้ไม่สามารถปิดการเข้าออกในยามวิกาลได้ อย่างไรก็ตาม เหตุการณ์เช่นนี้ไม่ควรเกิดขึ้นในโรงพยาบาล ซึ่งควรเป็นสถานที่ที่ปลอดภัย จึงได้สั่งการให้โรงพยาบาลทุกแห่งอย่างเข้มยกระดับมาตรฐานความปลอดภัย ป้องกันการเกิดเหตุซ้ำทั้งการเสริมกำลังเจ้าหน้าที่รักษาความปลอดภัย ประสานเจ้าหน้าที่ตำรวจให้เข้ามาดูแลเป็นพิเศษ เพิ่มความถี่การตรวจเวรยาม การตรวจคัดกรองเดินทางเข้า-ออกในโรงพยาบาล โดยเฉพาะในยามวิกาล
“ขอชื่นชมเจ้าหน้าที่และผู้ป่วยที่เข้มแข็ง ไม่ตระหนก มีสติ เมื่อเกิดเหตุการณ์ฉุกเฉินได้ช่วยกันอพยพผู้ป่วยไปทางบันไดหนีไฟและนำไปสู่จุดที่ปลอดภัยตามแผนที่ได้ซักซ้อมมาแล้ว ทำให้ไม่เกิดการสูญเสียเพิ่มมากไปกว่านี้” นายอนุทินกล่าว
นายอนุทินกล่าวต่อว่า กระทรวงสาธารณสุขเยียวยาผู้เคราะห์ร้ายจากเหตุการณ์ครั้งนี้อย่างเต็มที่ เบื้องต้นมีการเยียวยาตามมาตรา41 และเจ้าหน้าที่ได้พูดคุยและให้กำลังใจครอบครัวผู้เคราะห์ร้าย สำหรับผู้ป่วยอื่นๆ ในโรงพยาบาลสนามที่อยู่ในเหตุการณ์ ยังมีขวัญกำลังใจดี อาจมีบางคนตกใจเสียขวัญบ้าง ซึ่งได้รับการดูแลเยียวยาสภาพจิตใจโดยทีมจิตแพทย์แล้ว และมีการให้กำลังใจซึ่งกันและกัน ในส่วนคนร้ายทราบว่าเป็นผู้ที่ไม่ได้มีความตั้งใจมาปองร้ายผู้ป่วยโควิด 19 และไม่ได้รู้จักกันมาก่อน ในเรื่องคดีความขอให้เป็นหน้าที่ของเจ้าหน้าที่ตำรวจต่อไป
ทั้งนี้ หอผู้ป่วยโควิดส่วนขยาย@สบยช. 6+1 เป็นโรงพยาบาลสนามขนาด 230 เตียง ในอนาคตเตรียมพร้อมปรับให้เป็นโรงพยาบาลรับผู้ป่วยกลุ่มสีเหลือง เพิ่มประมาณ 400-500 เตียง เพื่อแบ่งเบาภาระของโรงพยาบาลหลักในพื้นที่กทม. และปริมณฑล
***************************************** 24 มิถุนายน 2564
วันอังคารที่ 8 มีนาคม 2565
รมว.เฮ้ง ขานรับนโยบาย นายกตู่ มุ่งดูแลสิทธิประโยชน์แรงงานหญิง เนื่องในวันสตรีสากล
...
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ในวันที่ 8 มีนาคมของทุกปีเป็นวันสตรีสากล รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรี ได้ให้ความสำคัญต่อการคุ้มครองและพัฒนาคุณภาพชีวิตแรงงานสตรีมาโดยตลอด รวมถึงสนับสนุนให้สตรีได้รับการปฏิบัติอย่างเป็นธรรมและเท่าเทียม ได้รับสิทธิประโยชน์จากการจ้างงาน มีความสุข และคุณภาพชีวิตที่ดีในการทำงาน
นายสุชาติ กล่าวต่อว่า กระทรวงแรงงานได้ขานรับนโยบายรัฐบาลดังกล่าวในการดูแลสิทธิประโยชน์ของแรงงานสตรีในหลาย ๆ ด้าน เพื่อส่งเสริมบทบาทสตรีและความเสมอภาคเท่าเทียม เป็นธรรม มีคุณภาพชีวิตที่ดี ซึ่งสำนักงานประกันสังคมได้มีการเพิ่มสิทธิประโยชน์ กองทุนประกันสังคม โดยเพิ่มค่าคลอดบุตรจากเดิม 13,000 บาท เพิ่มเป็น 15,000 บาทค่าสงเคราะห์บุตรจากเดิมเดือนละ 600 บาท เพิ่มเป็นเดือนละ 800 บาท ค่าฝากครรภ์ตามเกณฑ์คุณภาพ จากเดิม 1,000 บาท เพิ่มเป็น 1,500 บาท รวมทั้งการตรวจสุขภาพ ตรวจสุขภาพเต้านม ตรวจมะเร็งปากมดลูกฟรีให้แก่ผู้ประกันตนและการส่งเสริมสุขภาพและป้องกันโรคกรณีวัคซีนไข้หวัดใหญ่ เพื่อการคุ้มครองดูแลแรงงานสตรีให้เข้าถึงหลักประกันทางสังคม
เนื่องด้วยสถานการณ์การแพร่ระบาดของโควิด-19 และมาตรการความปลอดภัยทางสาธารณสุขของภาครัฐทำให้ในปีนี้กระทรวงแรงงาน โดยกรมสวัสดิการและคุ้มครองแรงงานไม่ได้จัดงาน “วันสตรีสากล”เพื่อเชิดชูและยกย่องเหล่าสตรีที่เป็นเสมือนกำลังหลักที่สร้างคุณค่าและความสำเร็จให้กับธุรกิจต่างๆ แต่ก็ไม่หยุดในการส่งเสริมพลังของสตรี ไม่หยุดที่ยกย่องความยิ่งใหญ่ของผู้หญิง กระทรวงแรงงานได้ให้ความสำคัญต่อเรื่องนี้เป็นอย่างมาก ซึ่งในปีนี้ได้จัดให้มีการประกวดผลิตสื่อเพื่อการสื่อสารกับสังคมในหัวข้อ “พลังสตรีพลิกวิกฤตเศรษฐกิจไทย”โดยรับผลงานตั้งแต่บัดนี้จนถึงวันที่ 25 มีนาคมนี้ ผู้สนใจสามารถสอบถามได้ที่กรมสวัสดิการและคุ้มครองแรงงาน
“เนื่องในวันสตรีสากลในปีนี้ ผมขอเป็นกำลังใจให้แก่ผู้หญิงทุกคน นอกจากมีหน้าที่ดูแลครอบครัวแล้ว ยังมีศักยภาพ มีพลังความสามารถที่จะขับเคลื่อนเศรษฐกิจของประเทศ ซึ่งรัฐบาลและกระทรวงแรงงานจะดูแลคุ้มครองสิทธิประโยชน์ตามกฎหมายที่เกี่ยวข้อง ให้ได้รับสวัสดิการที่เหมาะสม ยกระดับคุณภาพชีวิต และเป็นพลังสำคัญในการพัฒนาประเทศให้ก้าวไปข้างหน้าด้วยกันต่อไป” นายสุชาติ กล่าวในท้ายสุด
วันจันทร์ที่ 21 มีนาคม 2565
กรมธนารักษ์ชี้แจงกรณีการยึดถือครอบครองที่ดินราชพัสดุของธรรมสถานวิโมกสิวาลัย
ตามที่ปรากฏเป็นข่าวกรณีเลขาธิการสมาคมองค์การพิทักษ์รัฐธรรมนูญไทย มีหนังสือร้องเรียนถึงอธิบดีกรมธนารักษ์เพื่อขอให้ตรวจสอบการยึดถือครอบครองที่ดินกว่า 70 ไร่ ของ “ธรรมสถานวิโมกสิวาลัย” ว่ามีการบุกรุกที่ดินราชพัสดุหรือไม่
วันนี้ (21 มีนาคม 2565) ณ กรมธนารักษ์ นายประภาศ คงเอียด อธิบดีกรมธนารักษ์ เปิดเผยว่า ตามที่ปรากฏเป็นข่าวทางสื่อมวลชน กรณีนายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย มีหนังสือร้องเรียนถึงอธิบดีกรมธนารักษ์เพื่อขอให้ตรวจสอบการยึดถือ ครอบครองที่ดินกว่า 70 ไร่ ของ “ธรรมสถานวิโมกสิวาลัย” หรือมูลนิธิชยันโต โพธิธรรมรังสี ในพื้นที่หมู่ 7 ต.สวนผึ้ง อ.เมือง จ.ราชบุรี ว่ามีการบุกรุกที่ดินราชพัสดุหรือไม่ และได้ดำเนินการขอใช้พื้นที่อย่างถูกต้องตามกฎหมายหรือไม่ โดยอธิบดีกรมธนารักษ์ ได้สั่งการให้สำนักงานธนารักษ์พื้นที่ราชบุรี ลงพื้นที่ตรวจสอบข้อเท็จจริงว่าเป็นพื้นที่ราขพัสดุหรือเป็นพื้นที่ครอบครองของหน่วยงานใด และศูนย์ปฏิบัติธรรมสถานวิโมกสิวาลัย ดังกล่าวเข้าไปใช้ประโยชน์อย่างถูกต้องหรือไม่
นายประภาศ กล่าวต่อว่า ศูนย์ปฏิบัติธรรมสถานวิโมกสิวาลัย ตั้งอยู่บนที่ดินราชพัสดุแปลงพระราชกฤษฎีกากำหนดเขตหวงห้ามที่ดินฯ พ.ศ. 2481 อำเภอจอมบึง อำเภอสวนผึ้ง จังหวัดราชบุรี เนื้อที่ประมาณ 500,000 ไร่ ขึ้นทะเบียนที่ราชพัสดุ แปลงหมายเลขทะเบียนที่ รบ.553 อำเภอจอมบึง อำเภอสวนผึ้ง จังหวัดราชบุรี ใช้ในราชการทหาร (กองทัพบก) ทั้งนี้ สำนักงานพระพุทธศาสนาจังหวัดราชบุรี ได้รับแจ้งจากศูนย์ปฏิบัติธรรมวิโมกสิวาลัยว่ามีความประสงค์จะขอใช้ที่ดินราชพัสดุเพื่อสร้างวัด และขอความอนุเคราะห์ตรวจสอบพื้นที่เพื่อสร้างวัดว่ามีจำนวนเนื้อที่เท่าใดและขอรูปที่ดินที่ใช้ประโยชน์ เพื่อจะได้ดำเนินการขออนุญาตใช้ที่ดินราชพัสดุเพื่อสร้างวัดให้ถูกต้องตามระเบียบ และต่อมาทางศูนย์ปฏิบัติธรรมสถานวิโมกสิวาลัย ได้ประสานสำนักงานธนารักษ์พื้นที่ราชบุรีว่าไม่ประสงค์ที่จะขอใช้พื้นที่ดังกล่าวเพื่อสร้างวัด โดยจะเปลี่ยนเป็นขอเช่าที่ดินราชพัสดุเพื่อทำเป็นมูลนิธิแทน ดังนั้น สำนักงานธนารักษ์พื้นที่ราชบุรีจึงได้ประสานแจ้งให้ศูนย์ปฏิบัติธรรมวิโมกสิวาลัยไปดำเนินการขอยกเลิกการขอใช้พื้นที่เพื่อสร้างวัดต่อสำนักงานพระพุทธศาสนาจังหวัดราชบุรี และมายื่นคำร้องขอเช่าที่ดินราชพัสดุต่อสำนักงานธนารักษ์พื้นที่ราชบุรี ซึ่ง ณ ปัจจุบันยังไม่มีการดำเนินยื่นคำร้องขอเช่าที่ดินราชพัสดุแต่อย่างใด
ทั้งนี้ การพิจารณาอนุญาตให้ขอใช้หรือให้เช่าที่ดินราชพัสดุของศูนย์ปฏิบัติธรรมสถานวิโมกสิวาลัยจะต้องได้รับการพิจารณาให้ความยินยอมจากหน่วยงานผู้ใช้ประโยชน์ (กองทัพบก) ก่อน และต้องปฏิบัติตามระเบียบของทางราชการทุกประการ
นายประภาศกล่าวในตอนท้ายว่า การขอใช้ที่ราชพัสดุ ผู้ขอใช้ที่ราชพัสดุจะขอใช้ได้เฉพาะเพื่อประโยชน์ในทางราชการเท่านั้น โดยสามารถแบ่งออกได้เป็น 2 กรณีคือ กรณีที่ราชพัสดุที่ขอใช้เป็นที่ว่างและไม่อยู่ในความครอบครองของหน่วยงานใด โดยยื่นคำขอใช้ต่อกรมธนารักษ์ หรือสำนักงานธนารักษ์พื้นที่ และกรณีเป็นที่ราชพัสดุที่อยู่ในความครอบครองของส่วนราชการ ซึ่งผู้ขอใช้ที่ราชพัสดุจะต้องทำความตกลงกับส่วนราชการที่ครอบครองอยู่ก่อนเมื่อได้รับความยินยอมแล้วจึงจะยื่นคำขอใช้ต่อกรมธนารักษ์หรือสำนักงานธนารักษ์พื้นที่
https://www.treasury.go.th/th/news-department-of-the-treasury/view/MDY1cDBzNnM0NHIyb3Ezc3E2NnEyNDk0cDRyOTQzcjQxMTAyMQ==
วันจันทร์ที่ 27 ธันวาคม 2564
ปลัดกอบชัยฯ เป็นประธานการประชุมชี้แจงการพัฒนาระบบบูรณาการการทำงานร่วมกันระหว่างกรมโรงงานอุตสาหกรรมและสำนักงานอุตสาหกรรมจังหวัด
นายกอบชัย สังสิทธิสวัสดิ์ เป็นประธานการประชุมชี้แจงการพัฒนาระบบบูรณาการการทำงานร่วมกันระหว่างกรมโรงงานอุตสาหกรรมและสำนักงานอุตสาหกรรมจังหวัด
ปลัดกอบชัยฯ เป็นประธานการประชุมชี้แจงการพัฒนาระบบบูรณาการการทำงานร่วมกันระหว่างกรมโรงงานอุตสาหกรรมและสำนักงานอุตสาหกรรมจังหวัด
วันนี้ (27 ธันวาคม 2564) เวลา 13.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมชี้แจงการพัฒนาระบบบูรณาการการทำงานร่วมกันระหว่างกรมโรงงานอุตสาหกรรมและสำนักงานอุตสาหกรรมจังหวัด   เกี่ยวกับการขอความร่วมมือผู้ประกอบกิจการโรงงานแสดงข้อมูลเบื้องต้นโดยการติดตั้ง QR Code เพื่อดำเนินการตามนโยบายส่งเสริมและกำกับดูแลโรงงานอุตสาหกรรมทั่วประเทศให้มีการประกอบกิจการโรงงานที่มีความปลอดภัย รักษาสิ่งแวดล้อม อีกทั้งยังเป็นการสนับสนุนให้มีการเปิดเผยข้อมูลการประกอบกิจการโรงงานที่ได้รับอนุญาตต่อสาธารณะให้ประชาชนสามารถเข้าถึงข้อมูล รวมทั้งแจ้งข้อคิดเห็นหรือข้อร้องเรียนผ่านการแสดง QR Code โดยมี นายวันชัย พนมชัย อธิบดีกรมโรงงานอุตสาหกรรม  นายสมพล โนดไธสง  นายเดชา จาตุธนานันท์ นายใบน้อย สุวรรณชาตรี นายธนะ อัลภาชน์ นายวีระกิตติ์ รันทกิจธนวัชน์ ผู้ตรวจราชการอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม อุตสาหกรรมจังหวัดทั่วประเทศและเจ้าหน้าที่ที่เกี่ยวข้อง เข้าร่วมประชุม ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม และประชุมผ่านระบบทางไกล Video Conference (ZOOM)
วันพุธที่ 25 สิงหาคม 2564
ปลัด วธ. เป็นประธานการประชุมติดตามการเบิกจ่ายงบประมาณ ประจำปีงบประมาณ พ.ศ. ๒๕๖๔
การประชุมติดตามการเบิกจ่ายงบประมาณ ประจำปีงบประมาณ พ.ศ. ๒๕๖๔
วันที่ ๒๕ สิงหาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมติดตามการเบิกจ่ายงบประมาณ ประจำปีงบประมาณ พ.ศ. ๒๕๖๔ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม และผู้บริหารกระทรวงวัฒนธรรม เข้าร่วม ณ ห้องแถลงข่าว ชั้น ๑ อาคารวัฒนธรรมวิศิษฏ์ กระทรวงวัฒนธรรม
วันพุธที่ 20 กรกฎาคม 2565
20 ปี กระทรวงวัฒนธรรม เตรียมคัดเลือกผู้ทำคุณประโยชน์ต่อวธ. ประจำปี 2565
20 ปี กระทรวงวัฒนธรรม เตรียมคัดเลือกผู้ทำคุณประโยชน์ต่อวธ. ประจำปี 2565
20 ปี กระทรวงวัฒนธรรม เตรียมคัดเลือกผู้ทำคุณประโยชน์ต่อวธ. ประจำปี 2565 ทั้งส่วนกลาง-ภูมิภาค ร่วม 522 รางวัล เนื่องในโอกาสวันคล้ายวันสถาปนากระทรวง 3 ต.ค. 2565 เพื่อยกย่องเชิดชูเกียรติมอบโล่รางวัล “วัฒนคุณาธร” แก่เยาวชน บุคคล คณะบุคคลและองค์กร เป็นพลังขับเคลื่อนงานศาสนา ศิลปะ และวัฒนธรรม ส่งเสริมบทบาททางวัฒนธรรมของไทยในเวทีโลก
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม(วธ.) มีภารกิจในการเทิดทูนสถาบันหลักของชาติ สืบสานศิลปวัฒนธรรม และวิถีชีวิตดีงามของสังคมไทย ส่งเสริมเศรษฐกิจวัฒนธรรม เพื่อสร้างคุณค่าทางสังคมและมูลค่าทางเศรษฐกิจ อีกทั้งวธ.ดำเนินงานด้านศาสนา ศิลปะ และวัฒนธรรม ภายใต้วิสัยทัศน์ “วัฒนธรรมและความคิดสร้างสรรค์ มีบทบาทนำในการพัฒนาเศรษฐกิจและสังคมไทย” พัฒนาความสำคัญด้านวัฒนธรรมกับต่างประเทศ และส่งเสริมบทบาททางวัฒนธรรมของไทยในเวทีโลก ดังนั้น วธ. จึงได้ตระหนักถึงความสำคัญของทุกภาคีเครือข่าย ที่ร่วมนำวัฒนธรรมมาสร้างคนดี สังคมดี สร้างมูลค่าทางเศรษฐกิจ ส่งเสริมเศรษฐกิจวัฒนธรรม เพื่อเป็นฐานรากในการพัฒนาประเทศอย่างยั่งยืน จึงได้ดำเนินการคัดเลือกผู้ทำคุณประโยชน์ต่อวธ.มาตั้งแต่ปี พ.ศ.2550 ต่อเนื่องมาจนถึงปัจจุบัน เพื่อประกาศยกย่องเชิดชูเกียรติและมอบรางวัล “วัฒนคุณาธร” ให้แก่ภาคีเครือข่ายภาคประชาชนทั้งเด็ก เยาวชน บุคคล นิติบุคคลหรือคณะบุคคล ทั้งในส่วนกลางและส่วนภูมิภาคที่มีกิจกรรมหรือผลงานดีเด่น เป็นที่ประจักษ์ถึงความมุ่งมั่นและทุ่มเทต่อการสนับสนุนการขับเคลื่อนการดำเนินงานด้านศาสนา ศิลปะและวัฒนธรรมในทุกมิติของวธ. เป็นผลงานสำคัญโดดเด่น มีคุณค่าและเกิดประโยชน์ต่อสาธารณชนอย่างกว้างขวางทั้งในประเทศและต่างประเทศ
รัฐมนตรีว่าการกระทรวงวัฒนธรรม กล่าวอีกว่า ขณะนี้วธ.อยู่ระหว่างดำเนินการคัดเลือกผู้ทำคุณประโยชน์ต่อวธ. โดยแบ่งเป็น 3 ประเภท ได้แก่ 1.ประเภทเด็กหรือเยาวชน 2.ประเภทบุคคล 3.ประเภทนิติบุคคล หรือคณะบุคคล ซึ่งปีนี้จะมีผู้ได้รับการเสนอชื่อเข้ารับการคัดเลือกเป็นผู้ทำคุณประโยชน์ต่อกระทรวงวัฒนธรรม ประจำปีงบประมาณ พ.ศ. 2565 รวมทั้งสิ้นไม่เกิน 522 รางวัล แบ่งเป็นส่วนกลาง หน่วยงานในสังกัดวธ. 11 หน่วยงาน จำนวน 66 รางวัล และส่วนภูมิภาค 76 จังหวัด จำนวน 456 รางวัล โดยจะประกาศผลภายในเดือนสิงหาคม 2565 เพื่อเผยแพร่ประชาสัมพันธ์ต่อหน่วยงานและสาธารณชนทางสื่อต่าง ๆ ต่อไป
ทั้งนี้ ผู้ได้รับการคัดเลือกจะได้รับโล่รางวัล “วัฒนคุณาธร” เนื่องในวันคล้ายวันสถาปนากระทรวงวัฒนธรรม 3 ตุลาคม 2565 ซึ่งปีนี้เป็นปีที่ 20 ปี ครบรอบ 2 ทศวรรษ ของกระทรวงวัฒนธรรม และเพื่อเป็นการสร้างขวัญกำลังใจและความภาคภูมิใจให้แก่บุคคลและองค์กรภาคีเครือข่ายที่ได้ร่วมเป็นพลังสำคัญในการอนุรักษ์สืบสานมรดกทางศิลปวัฒนธรรมของท้องถิ่นและประเทศชาติให้คงอยู่อย่างยั่งยืน
วันอังคารที่ 1 มีนาคม 2565
ไอแบงก์ ห่วงใยเหตุการณ์น้ำท่วมฉับพลันภาคใต้ เร่งออกมาตรการช่วยเหลือลูกค้าผู้ประสบภัย
ไอแบงก์ออกมาตรการช่วยเหลือลูกค้าสินเชื่อของธนาคารที่ได้รับผลกระทบทั้งตรงและอ้อมจากภัยพิบัติอุทกภัยในพื้นที่ภาคใต้ล่าสุดนี้ โดยให้ความช่วยเหลือด้วยการพักชำระหนี้เงินต้น ชำระเฉพาะกำไร นานสูงสุด 6 เดือน และยกเว้นค่าชดเชยผิดนัด
ธนาคารอิสลามแห่งประเทศไทย (ไอแบงก์) ออกมาตรการให้ความช่วยเหลือลูกค้าสินเชื่อของธนาคารที่ได้รับผลกระทบทั้งทางตรงและทางอ้อมจากภัยพิบัติอุทกภัยในพื้นที่ภาคใต้ล่าสุดนี้ โดยให้ความช่วยเหลือด้วยการพักชำระหนี้เงินต้น ชำระเฉพาะกำไร นานสูงสุด 6 เดือน และยกเว้นค่าชดเชยผิดนัด เพื่อบรรเทาความเดือดร้อนทางการเงินให้ลูกค้า
มาตรการช่วยเหลือลูกค้าที่ได้รับผลกระทบจากอุทกภัยครั้งนี้ เพื่อช่วยเหลือลูกค้าสินเชื่อของธนาคารที่ประสบภัยอุทกภัย ในพื้นที่ประสบภัยตามประกาศส่วนราชการ โดยให้ความช่วยเหลือครอบคลุมความช่วยเหลือทั้งลูกค้าบุคคลที่มีสินเชื่ออุปโภคบริโภคทั้งแบบมีหลักประกันและไม่มีหลักประกัน และลูกค้าธุรกิจที่มีสินเชื่อประเภทมีกำหนดระยะเวลา (Term Financing) ที่ได้รับผลกระทบทางตรง เช่น ที่อยู่อาศัยหรือสถานประกอบการได้รับความเสียหาย หรือลูกค้าที่ได้รับผลกระทบทางอ้อม เช่น ธุรกิจหรือคู่ค้าได้รับความเสียหายจากอุทกภัยและส่งผลต่อธุรกิจหรือการดำรงชีพของลูกค้า โดยธนาคารจะพิจารณาพักชำระหนี้เงินต้นไม่เกิน 6 เดือน ให้ชำระเฉพาะกำไรตามอัตราที่กำหนดในสัญญาปัจจุบัน สามารถขยายระยะเวลาสัญญาออกไปไม่เกินระยะเวลาที่พักชำระ และยกเว้นค่าชดเชยผิดนัด (Late Charge) ที่เกิดขึ้นทั้งจำนวนจนถึงวันที่อนุมัติเข้าร่วมมาตรการ
ลูกค้าที่สนใจเข้าร่วมมาตรการดังกล่าว สามารถติดต่อสอบถามและยื่นคำขอเข้าร่วมมาตรการได้ที่ เจ้าหน้าที่สินเชื่อของไอแบงก์ ทุกสาขา ตั้งแต่วันที่ 1 มีนาคม ถึง 31 ธันวาคม 2565 หรือสอบถามข้อมูลเพิ่มเติมได้ที่ iBank Call Center 1302
วิธีตรวจสอบพื้นที่ประสบอุทกภัย ปี 2564 ตามประกาศราชการ
1. เข้าสู่เว็บไซต์ http://portal.disaster.go.th/portal/public/index.do
2. เลือกจังหวัดที่ต้องการค้นหา
3. เลือกประเภทภัย เลือก อุทกภัย
4. เลือกสถานะ เลือก ประกาศเขตพื้นที่ประสบสาธารณภัย
5. กดค้นหา
*หมายเหตุ:
1. "อัตรากำไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคำเรียกแทนดอกเบี้ย แต่มาจากหลักการที่ใช้ในการทำธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คำนวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ำกว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกำหนดการฝาก
วันศุกร์ที่ 5 สิงหาคม 2565
ดีอีเอส เสริมแกร่งเครือข่าย อสด. ปูพรมความรู้เท่าทันดิจิทัลระดับชุมชน
ดีอีเอส เสริมแกร่งเครือข่าย อสด. ปูพรมความรู้เท่าทันดิจิทัลระดับชุมชน
ดีอีเอสkick offอบรมแกนนำอาสาสมัครดิจิทัล(อสด.)ปูพรมเครือข่ายคนดิจิทัลระดับชุมชนร่วมขับเคลื่อนภารกิจเสริมความรู้เท่าทันเทคโนโลยีสร้างภูมิต้านทานให้ประชาชนป้องกันการถูกหลอกลวงจากอาชญากรรมทางออนไลน์
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวในโอกาสเปิด“โครงการเสริมสร้างสมรรถนะการสร้างเครือข่ายอาสาสมัครดิจิทัล(อสด.)สำหรับผู้บริหารฯ”เมื่อวันที่4ส.ค. 65ว่าการจัดอบรมแกนนำอสด.ในครั้งนี้จะมีการร่วมกันระดมความคิดเห็นเพื่อจัดทำแผนการขับเคลื่อนอสด.ซึ่งจะเป็นกลไกสำคัญในการขับเคลื่อนและผลักดันงานอสด.ให้เป็นโซ่ข้อกลางของการขับเคลื่อนการพัฒนาเพื่อเศรษฐกิจและสังคมของทุกหน่วยงานในพื้นที่อีกทั้งขยายเครือข่ายอสด.ในระดับพื้นที่ซึ่งเป็นคนรุ่นใหม่ที่มีจิตอาสาให้มีความรู้ความเข้าใจการใช้ประโยชน์จากเทคโนโลยีสอดคล้องกับโลกดิจิทัลที่เปลี่ยนแปลงอย่างรวดเร็ว
ทั้งนี้เครือข่ายอสด.ที่ครอบคลุมโดยเฉพาะในพื้นที่ห่างไกลจะช่วยให้คำแนะนำประชาชนในระดับพื้นที่/ชุมชนให้ใช้ประโยชน์จากโครงสร้างพื้นฐานโทรคมนาคมที่รัฐบาลได้ผลักดันให้ครอบคลุมทุกหมู่บ้านทุกชุมชนเรียบร้อยแล้วเพื่อให้เสมือนเป็นสาธารณูปโภคพื้นฐานที่ทำให้สามารถเข้าถึงอินเทอร์เน็ตข้อมูลข่าวสารและทำกิจกรรมต่างๆผ่านทางออนไลน์ได้มากขึ้นโดยปัจจุบันประชาชนมีการใช้มือถือสมาร์ทโฟนแตะหลัก100ล้านเครื่องและเข้าถึงอินเทอร์เน็ตกว่าร้อยละ70
อย่างไรก็ตามการเข้าถึงและทำกิจกรรมผ่านออนไลน์ได้มากขึ้นในอีกด้านหนึ่งทำให้มิจฉาชีพ
ใช้ช่องทางนี้หลอกลวงต้มตุ๋นข่มขู่และก่อให้เกิดปัญหาอาชญากรรมทางออนไลน์ในรูปแบบต่างๆเพิ่มขึ้นดังนั้นสิ่งที่สำคัญที่สุดคือการให้ความรู้กับประชาชนต้องให้ประชาชนมีภูมิต้านทานป้องกันการถูกหลอกลวงซึ่งหนึ่งในกลไกสำคัญก็คือการพัฒนาอาสาสมัครดิจิทัล(อสด.)ที่กระทรวงฯดำเนินการมาอย่างต่อเนื่องมุ่งเป้าสร้างคนรุ่นใหม่ที่มีจิตอาสาคอยทำหน้าที่ช่วยเหลือให้คำแนะนำกับประชาชนโดยเฉพาะในพื้นที่ห่างไกลที่ยังขาดความรู้ในการใช้เทคโนโลยีที่ถูกต้องเหมาะสมรวมถึงแนะนำการเข้าถึงบริการภาครัฐที่เป็นประโยชน์ผ่านแอปพลิเคชันบนสมาร์ทโฟนที่ปัจจุบันมีบริการต่างๆให้กับประชาชนเป็นจำนวนมาก
ดร.ณัฐพลณัฏฐสมบูรณ์รองปลัดกระทรวงดิจิทัลฯกล่าวว่าการจัดอบรมระหว่างวันที่4-5ส.ค.นี้มีรูปแบบการประชุมเชิงปฏิบัติการร่วมกับการประชุมผ่านระบบออนไลน์มีจุดประสงค์เพื่อให้ผู้บริหารในระดับจังหวัดรับทราบนโยบายทิศทางการขับเคลื่อนและสร้างเครือข่ายอสด.พร้อมทั้งเปิดโอกาสรับฟังความคิดเห็นร่วมกันและเสนอแนวคิดการจัดทำแผนการขับเคลื่อนอสด.เพื่อให้เป็นแนวทางสำหรับหน่วยงานที่รับผิดชอบภารกิจในระยะต่อไป
ทั้งนี้กระทรวงดิจิทัลฯได้มีการดำเนินโครงการการพัฒนาอาสาสมัครดิจิทัล(อสด.)มาตั้งแต่ปี63
โดยได้พัฒนาเป็น“หลักสูตรการพัฒนาอาสาสมัครดิจิทัล”สำหรับสร้างสมรรถนะที่เหมาะสมให้กับอสด.พร้อมทั้งได้พัฒนาแอปพลิเคชัน“อาสาสมัครดิจิทัล”เพื่อเป็นเครื่องมือในการถ่ายทอดองค์ความรู้และสร้างเครือข่ายด้านดิจิทัลให้กับประชาชนที่สนใจในพื้นที่เพื่อให้การขับเคลื่อนภารกิจอสด.ในระยะต่อไปมีความยั่งยืนและตั้งแต่ปีงบฯ66เป็นต้นไปได้ส่งมอบภารกิจการพัฒนาเครือข่ายอสด.ให้สำนักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)เพื่อดำเนินการ
*************
วันจันทร์ที่ 2 พฤษภาคม 2565
อนุทิน" เผย ผ่อนคลายมาตรการเข้าประเทศ 2 วัน สถานการณ์เป็นไปด้วยดี ยังไม่พบข้อติดขัด
รองนายกรัฐมนตรีและรัฐมนตรีว่าการกระทรวงสาธารณสุข เผย หลังผ่อนคลายมาตรการเข้าประเทศ 2 วัน สถานการณ์ยังเป็นไปด้วยดี ชาวต่างชาติเดินทางเข้ามามากขึ้น ยังไม่พบข้อติดขัด ส่วนการติดเชื้อในประเทศสถานการณ์ดีขึ้น เดินหน้าเข้าสู่การเป็นโรคประจำถิ่น
รองนายกรัฐมนตรีและรัฐมนตรีว่าการกระทรวงสาธารณสุข เผย หลังผ่อนคลายมาตรการเข้าประเทศ2 วัน สถานการณ์ยังเป็นไปด้วยดี ชาวต่างชาติเดินทางเข้ามามากขึ้น ยังไม่พบข้อติดขัด ส่วนการติดเชื้อในประเทศสถานการณ์ดีขึ้น เดินหน้าเข้าสู่การเป็นโรคประจำถิ่นควบคู่กับสร้างความรอบรู้ด้านสุขภาพให้กับประชาชนและทยอยผ่อนคลายมาตรการมากขึ้น ช่วยลดความกดดันของประชาชนจากภาวะค่าครองชีพสูงขึ้น
วันนี้ (2 พฤษภาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า หลังจากประเทศไทยผ่อนคลายมาตรการเข้าประเทศมากขึ้น ตั้งแต่วันที่ 1 พฤษภาคมที่ผ่านมา โดยยกเลิกระบบ Test &Go ให้ผู้ที่มีประวัติฉีดวัคซีนโควิด 19 และประกันสุขภาพสามารถเข้าประเทศได้ โดยตรวจ ATK ด้วยตนเองและรายงานผลผ่านคิวอาร์โคดใน Thailand Pass แต่หากไม่มีประวัติการฉีดวัคซีน ต้องมีผลตรวจ RT-PCR เป็นลบถายใน 72 ชั่วโมงหรือหากไม่มีผลตรวจ RT-PCR ต้องเข้ารับการกักตัว 5 วัน ซึ่งผ่านมา 2 วัน พบว่าสถานการณ์เป็นไปด้วยดี ได้รับข้อมูลจาก นพ.โอภาส การย์กวินพงศ์ อธิบดีกรมควบคุมโรค ว่าขณะนี้มีผู้ลงทะเบียนเข้าประเทศไทยผ่าน Thailand Pass และทยอยเข้าประเทศจำนวนมาก เมื่อมาถึงแล้วสามารถเดินทางออกจากสนามบินได้โดยไม่มีข้อติดขัดใดๆ
นายอนุทินกล่าวต่อว่า สำหรับสถานการณ์โรคโควิด19 ของประเทศไทย ขณะนี้อยู่ในระดับทรงตัว การติดเชื้อรายใหม่ลดลง ผู้ป่วยอาการรุนแรงและเสียชีวิตเริ่มมีแนวโน้มลดลง เห็นได้จากการใช้ช่วยเครื่องหายใจ การใช้ห้องไอซียู และยาต้านไวรัสในแต่ละวันที่เริ่มลดลง ถือเป็นแนวโน้มที่ดีและน่าจะผ่านวิกฤตการณ์ที่คาดว่าจะเกิดขึ้นหลังช่วงสงกรานต์ไปได้ โดยกระทรวงสาธารณสุขยังเตรียมความพร้อมรับสถานการณ์ด้วย3 พอ คือ หมอพอ เตียงพอ และยาพอ
ส่วนการเดินหน้าเข้าสู่การเป็นโรคประจำถิ่น ไม่ได้ประกาศวันเวลาที่ชัดเจน แต่ใช้การดำเนินชีวิตให้ไปถึงจุดที่เรามั่นใจ ควบคู่ไปกับการให้ประชาชนมีความรอบรู้ด้านสุขภาพ (Health Literacy) เพื่อให้ใช้ชีวิตอยู่กับโควิดที่จะเป็นโรคประจำถิ่นได้ รู้วิธีป้องกันและดูแลตัวเองให้ปลอดภัย เช่น การสวมหน้ากากอนามัยยังมีความจำเป็น เนื่องจากช่วยป้องกันการติดเชื้อและแพร่เชื้อได้ ขณะเดียวกัน จะมีการประเมินสถานการณ์เป็นระยะเพื่อทยอยผ่อนคลายมากขึ้นให้ประชาชนสามารถดำเนินชีวิต ประกอบอาชีพและเลี้ยงดูตนเองได้ ช่วยลดความกดดันจากภาวะค่าครองชีพที่สูงขึ้น
************************************** 2 พฤษภาคม 2565
วันอังคารที่ 2 พฤศจิกายน 2564
นายกรัฐมนตรีติดตามการเริ่มเปิดประเทศรับนักท่องเที่ยว 1 พ.ย. รับทราบปัญหารถรับส่งโรงแรม AQ และ SHA+ ไม่เพียงพอ กำชับหน่วยงานเกี่ยวข้องเร่งแก้ไข
นายกรัฐมนตรีติดตามการเริ่มเปิดประเทศรับนักท่องเที่ยว 1 พ.ย. รับทราบปัญหารถรับส่งโรงแรม AQ และ SHA+ ไม่เพียงพอ กำชับหน่วยงานเกี่ยวข้องเร่งแก้ไข
วันที่ 2 พ.ย. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่าระหว่างการปฏิบัติภารกิจร่วมประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (COP26) ที่ประเทศสหราชอาณาจักร พล.อ.ประยุทธ์ จันทร์โอชา นายกรัฐมนตรี และรมว.กลาโหมได้ติดตามความเรียบร้อยเกี่ยวกับการดำเนินการของหน่วยต่างๆที่เกี่ยวข้องในกับการเปิดประเทศรับนักท่องเที่ยว ที่ตั้งแต่วันที่ 1 พ.ย. 2564 นักท่องเที่ยวจาก 63 ประเทศ/พื้นที่ สามารถเดินทางเข้าประเทศไทยโดยไม่ต้องกักตัว
ทั้งนี้ นายกรัฐมนตรีและรมว.กลาโหม ได้รับรายงานจากนายศักดิ์สยาม ชิดชอบ รมว.คมนาคม ซึ่งได้นำคณะลงพื้นที่ท่าอากาศยานสุวรรณภูมิ (ทสภ.) เพื่อตรวจเยี่ยมการดำเนินการของส่วนงานต่างๆ และประชุมออนไลน์ร่วมกับผู้บริหารของท่าอากาศยานระหว่างประเทศอีก 6 แห่ง ที่อยู่ภายใต้การดูแลของบริษัท ท่าอากาศยานไทย จำกัด (มหาชน) (ทอท.) และหน่วยงานที่เกี่ยวข้อง เช่น ด่านควบคุมโรคติดต่อระหว่างประเทศ กองบังคับการตรวจคนเข้าเมืองสำนักงานศุลกากร เพื่อรับฟังบรรยายการสรุปการดำเนินงานของแต่ละท่าอากาศยานและหน่วยงาน ซึ่งพบว่าการให้บริการของแต่ละหน่วยเป็นไปด้วยความเรียบร้อย และอยู่ภายใต้มาตรฐานการควบคุมการแพร่ระบาดของโรคโควิด-19
“ก่อนเดินทางเข้าร่วมประชุม COP26 ที่สหราชอาณาจักร นายกรัฐมนตรีได้มอบหมายรมว.คมนาคม ได้ตรวจความพร้อมการให้บริการด้านคมนาคม โดยเฉพาะทางอากาศที่เป็นช่องทางหลักที่ประเทศไทยเปิดให้นักท่องเที่ยวจาก 63 ประเทศ/พื้นที่เดินทางเข้าไทยได้โดยไม่ต้องกักตัว ให้เป็นไปด้วยความเรียบร้อย และกำชับทุกหน่วยงานให้ร่วมกันดูแลให้การเปิดประเทศครั้งนี้ช่วยฟื้นฟูเศรษฐกิจ ประชาชนกลับมามีรายได้ได้ต่อเนื่อง ซึ่งภาพรวมนายกรัฐมนตรีพอใจกับให้บริการคัดกรองอำนวยความสะดวกให้ผู้เดินทางผ่าน ท่าอากาศยานต่างๆที่เป็นไปอย่างราบรื่น” น.ส.ไตรศุลี กล่าว
น.ส.ไตรศุลี กล่าวว่า นายกรัฐมนตรีได้รับทราบประเด็นปัญหากรณีรถรับส่งนักท่องเที่ยวระหว่างท่าอากาศยานในพื้นที่กรุงเทพฯ กับโรงแรม AQ และโรงแรม SHA+ ที่ต้องมารับนักท่องเที่ยวไปดำเนินการตรวจ RT-PCR ณ โรงแรมที่พักก่อนให้ออกเดินทางท่องเที่ยวยังพื้นที่อื่นได้กรณีมีผลเป็นลบ จึงเกิดกรณีปัญหานักท่องเที่ยวต้องรอนาน นายกรัฐมนตรีจึงมอบหมายให้หน่วยงานที่เกี่ยวข้องเร่งแก้ไขปัญโดยเร็ว
นอกจากนี้ นายกรัฐมนตรีได้กำชับว่าการอำนวยความสะดวกให้นักท่องเที่ยวยังต้องอยู่ภายใต้มาตรการการคัดกรองและเฝ้าระวังโรคที่เข้มงวดและได้มาตรฐานสากล และเจ้าหน้าที่ด่านหน้าทุกคนต้องปลอดภัยด้วย
------------------------------
วันพุธที่ 4 พฤษภาคม 2565
สำนักงานสลากฯ เปิดรับสมัครตัวแทนจำหน่าย "สลากดิจิทัล" ถึง 10 พ.ค.นี้ ผู้สมัครวันแรก 2,920 ราย
หลังจากที่เปิดรับสมัครตัวแทนจำหน่ายสลากกินแบ่งรัฐบาลผ่านแพลตฟอร์มจำหน่ายสลากกินแบ่งรัฐบาลหรือสลากดิจิทัล ไปเมื่อวานนี้ เป็นวันแรกมีผู้สนใจสมัครเข้าร่วมโครงการ เป็นตัวแทนจำหน่ายสลากดิจิทัล จำนวน 2,920 ราย
วันนี้ (4 พฤษภาคม 2565) เวลา 10.00 น. พันโท หนุน ศันสนาคม ผู้อำนวยการสำนักงานสลากกินแบ่งรัฐบาล เปิดเผยว่า หลังจากที่เปิดรับสมัครตัวแทนจำหน่ายสลากกินแบ่งรัฐบาลผ่านแพลตฟอร์มจำหน่ายสลากกินแบ่งรัฐบาลหรือสลากดิจิทัล ไปเมื่อวานนี้ เป็นวันแรกมีผู้สนใจสมัครเข้าร่วมโครงการ เป็นตัวแทนจำหน่ายสลากดิจิทัล จำนวน 2,920 ราย โดยสำนักงานสลากฯ จะเปิดรับสมัครไปจนถึงวันที่ 10 พฤษภาคม 2565 ผ่านทางเว็บไซต์ www.glo.or.th ทั้งนี้ หากถึงกำหนดในการเปิดรับสมัครเบื้องต้นแล้วยังได้จำนวนตัวแทนสลากดิจิทัลไม่ครบตามที่กำหนดไว้ สำนักงานฯ จะพิจารณาเปิดรับสมัครเพิ่มจากกลุ่มผู้สมัครลงทะเบียนซื้อ-จองล่วงหน้า ปี 2565 ต่อไป
ผู้อำนวยการสำนักงานสลากกินแบ่งรัฐบาล กล่าวต่อไปอีกว่า คุณสมบัติของผู้สมัครจะต้องเป็นตัวแทนจำหน่ายรายย่อยทั้งในส่วนกลาง และส่วนภูมิภาค หรือ ผู้ซื้อจองล่วงหน้าที่ผ่านการยืนยันตัวตนแล้ว เมื่อสำนักงานฯ พิจารณาคุณสมบัติแล้ว จะดำเนินการจัดทำสัญญาตัวแทนจำหน่ายสลากดิจิทัล เบื้องต้นจัดทำเป็นสัญญา 1 ปี โดยจะได้รับสลาก 5 เล่ม ตามสัญญานี้สัญญาเดียวเท่านั้น สำหรับสลากที่จะได้รับสลากรายละ 5 เล่มนั้น จะนำเข้าสู่ระบบจําหน่ายสลากผ่านแพลตฟอร์มของสำนักงานฯ ทั้งหมด เพื่อทำการจำหน่ายผ่านแอปฯ เป๋าตังและถุงเงิน ของธนาคารกรุงไทย ตั้งแต่วันที่ 2 มิถุนายน 2565 เป็นต้นไป
พันโท หนุน ศันสนาคม กล่าวในตอนท้ายว่า โครงการจำหน่ายสลากฯ ผ่านแพลตฟอร์มจำหน่ายสลากกินแบ่งรัฐบาลหรือสลากดิจิทัลนี้ เป็นหนึ่งในมาตรการที่สำนักงานสลากฯ มุ่งหมายจะใช้ในการแก้ไขปัญหาสลากเกินราคา ประกอบกับมาตรการอื่นๆ ไม่ว่าจะเป็น โครงการสลาก 80 ซึ่งขณะนี้เปิดให้บริการแล้ว 209 จุด ในกรุงเทพมหานคร ปริมณฑล และภาคกลาง คาดว่าจะครบทุกภูมิภาคในเดือนกรกฎาคม 2565 ส่วนโครงการลงทะเบียนผู้ซื้อ-จองล่วงหน้าฯ ที่มีผู้สมัครเข้ามาทั้งรายเก่าและรายใหม่จำนวนกว่า 1 ล้านราย ขณะนี้อยู่ระหว่างการตรวจสอบคุณสมบัติจากหน่วยงานที่เกี่ยวข้อง และยืนยันการเป็นผู้ขายจริง ซึ่งต้องใช้เวลาในการดำเนินการอีกระยะหนึ่ง สำหรับมาตรการแก้ไขปัญหาในระยะยาวด้วยการออกผลิตภัณฑ์ใหม่นั้น จะต้องมีการรับฟังความคิดเห็นของผู้มีส่วนได้เสียและศึกษาผลกระทบทางสังคม คาดว่าจะลงพื้นที่เพื่อรับฟังความคิดเห็นได้กลางปีนี้
วันพุธที่ 11 สิงหาคม 2564
ดีอีเอส ร่วมการประชุมคณะกรรมาธิการร่วมระดับสูงไทย - ญี่ปุ่น (HLJC) ครั้งที่ 5
ดีอีเอส ร่วมการประชุมคณะกรรมาธิการร่วมระดับสูงไทย - ญี่ปุ่น (HLJC) ครั้งที่ 5
เมื่อวันที่11สิงหาคม2564นายเนวินธุ์ช่อชัยทิพฐ์ผู้ช่วยรัฐมนตรีว่าการกระทรวงดิจิทัลเพื่อเศรษฐกิจและสังคมได้เป็นผู้แทนรมว.ดศ.ร่วมการประชุมคณะกรรมาธิการร่วมระดับสูงไทย-ญี่ปุ่น(HLJC)ครั้งที่5และพิธีลงนามบันทึกความร่วมมือด้านกิจการไปรษณีย์ระหว่างกระทรวงดิจิทัลเพื่อเศรษฐกิจและสังคมและกระทรวงกิจการภายในและการสื่อสารแห่งประเทศญี่ปุ่นผ่านระบบการประชุมทางไกลณห้องประชุมMDES 2กระทรวงดิจิทัลเพื่อเศรษฐกิจและสังคมในโอกาสนี้ผู้ช่วยรัฐมนตรีว่าการกระทรวงดิจิทัลฯได้ร่วมแสดงบันทึกความร่วมมือด้านกิจการไปรษณีย์ระหว่างกระทรวงดิจิทัลเพื่อเศรษฐกิจและสังคมและกระทรวงกิจการภายในและการสื่อสารแห่งประเทศญี่ปุ่นและเป็นสักขีพยานการลงนามบันทึกความร่วมมือเรื่องLean IoT Plant Management and Execution (LIPE)ระหว่าง3หน่วยงานได้แก่1)กรมส่งเสริมอุตสาหกรรมกระทรวงอุตสาหกรรม2)สำนักงานส่งเสริมเศรษฐกิจดิจิทัลดศ.และ3)สำนักนโยบายการค้ากระทรวงเศรษฐกิจการค้าและอุตสาหกรรมแห่งประเทศญี่ปุ่นซึ่งการบันทึกความร่วมมือทั้งสองฉบับนี้หน่วยงานที่เกี่ยวข้องทั้งสองฝ่ายจะมีการดำเนินการให้เป็นความร่วมมือที่เป็นรูปธรรมต่อไป
***********
วันพฤหัสบดีที่ 25 สิงหาคม 2565
ดีอีเอส ร่วม กภช. พิจารณา (ร่าง)แผนยุทธศาสตร์การเตือนภัยแห่งชาติด้วยดิจิทัลแบบบูรณาการ พ.ศ.2566-2570
ดีอีเอส ร่วม กภช. พิจารณา (ร่าง)แผนยุทธศาสตร์การเตือนภัยแห่งชาติด้วยดิจิทัลแบบบูรณาการ พ.ศ.2566-2570
เมื่อวันที่ 25 สิงหาคม 2565 ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ในฐานะกรรมการบริหารระบบการเตือนภัยพิบัติแห่งชาติ ร่วมประชุมคณะกรรมการบริหารระบบการเตือนภัยพิบัติแห่งชาติ (กภช.) ครั้งที่ 1/2565 ณ ห้องประชุมสำนักงานมูลนิธิอนุรักษ์ป่ารอยต่อ 5 จังหวัด โดยมี พล.อ.ประวิตร วงษ์สุวรรณ รองนายกรัฐมนตรี เป็นประธานฯ ผ่านการประชุมออนไลน์ ทั้งนี้ที่ประชุมได้พิจารณาวาระสำคัญ ได้แก่ (ร่าง) คำสั่งแต่งตั้งคณะทำงานพิจารณา (ร่าง)แผนยุทธศาสตร์การเตือนภัยแห่งชาติด้วยดิจิทัลแบบบูรณาการ พ.ศ.2566-2570 และการดำเนินการแจ้งเตือนภัยโดยใช้ระบบ Cell Broadcast นอกจากนี้ที่ประชุมได้รับทราบประเด็นที่น่าสนใจ ได้แก่ ช่องทางการแจ้งเตือนภัยและระบบควบคุมสั่งการ เช่น หอเตือนภัย เครื่องรับสัญญาณดาวเทียม (EVAC) สถานีถ่ายทอดสัญญาณเตือนภัย CSC หอเตือนภัยขนาดเล็ก การตรวจสอบและซ่อมบำรุงอุปกรณ์เตือนภัย และระบบส่งข้อมูลเพื่อการเตือนภัย ตามมาตรฐาน รวมทั้งระบบตรวจวัดสภาพอากาศ และระบบเฝ้าระวังและช่องทางการแจ้งเตือนสาธารณภัย เป็นต้น
****************************
วันพุธที่ 20 ตุลาคม 2564
รมว.อว. ยก เศรษฐกิจพอเพียงคือรากฐานของคนไทย
รมว.อว. ยก เศรษฐกิจพอเพียงคือรากฐานของคนไทย
"ดร. เอนก" ยก เศรษฐกิจพอเพียงคือรากฐานของคนไทย
สถาบันเศรษฐกิจพอเพียง สรัางPlatform ใหม่ที่ทันสมัย ตอบโจทย์การพัฒนาวิทยาศาสตร์และเทคโนโลยี
ควบคู่ไปกับเศรษฐกิจเชิงสร้างสรรค์ มั่นใจ! Model เศรษฐกิจพอเพียงของไทยยกระดับสู่สากลใน 5 ปี
เมื่อวันที่ 18 ตุลาคม 2564 :ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เปิดกิจกรรมเสวนา "สืบสานเศรษฐกิจพอเพียง สู่โมเดลการพัฒนาระดับสากล" พร้อมด้วย ผศ.ดร.ดวงฤทธิ์ เบ็ญจาธิกุล ชัยรุ่งเรือง เลขานุการรัฐมนตรีและโฆษกกระทรวง ศ.ดร.นพ.สิริฤกษ์ ทรงศิวิไล ปลัดกระทรวง ศ.ศุภชัย ปทุมนากุล รองปลัดกระทรวง รศ.ดร.พาสิทธิ์ หล่อธีรพงศ์ รองปลัดกระทรวงเข้าร่วมงานเสวนาดังกล่าวด้วย จัดขึ้น ณ ห้องแถลงข่าวชั้น 1 อาคารพระจอมเกล้า สป.อว (ถนนโยธี)
ศ.(พิเศษ) ดร.เอนก กล่าวในการเสวนาว่า การจัดตั้งวิทยสถานด้านสังคมศาสตร์ มนุษยศาสตร์และศิลปกรรมศาสตร์แห่งประเทศไทยหรือที่รู้จักกันในนาม"ธัชชา"เป้าหมายคืออยากให้เกิดสมดุลทางวิชาการทั้งในด้านวิทยาศาสตรและเทคโนโลยี และศิลปะวิทยาการทั้งปวง สร้างสรรค์องค์ความรู้แบบสหวิทยาการ และหนึ่งในสถาบันที่ตนอยากให้มีตั้งแต่แรกเริ่มและได้จัดตั้งอย่างจริงจังไปแล้วนั่นคือ สถาบันเศรษฐกิจพอเพียง เพื่อเป็นศูนย์กลางแห่งการเรียนรู้และพัฒนาวิชาการด้านเศรษฐกิจพอเพียง ควบคู่ไปกับการพัฒนาดัานวิทยาศาสตร์ เทคโนโลยีและนวัตกรรมกับเศรษฐกิจเชิงสร้างสรรค์ เพื่อเป็นต้นแบบนวัตกรรมเศรษฐกิจพอเพียงแก่ประเทศเพื่อนบ้าน และก้าวสู่การเป็น Model ด้านนี้ในระดับสากลให้ได้ภายใน 5 ปี
"ตนอยากให้สถาบันเศรษฐกิจพอเพียงหรือนักวิชาการรุ่นใหม่ ร่วมกันสร้างแนวทางหรือวิธีการพัฒนาเศรษฐกิจเชิงสร้างสรรค์ของไทยผสานกับหลักเศรษฐกิจพอเพียง เพราะคนไทยอยู่คู่กับอารยธรรมและวัฒนธรรมต่างๆ ที่เรามีมาอย่างช้านาน งานศิลปะภายในชุมชนเรามีมากมาย ทั้งการใช้ชีวิต การอาหาร หรือการก่อสร้าง สิ่งเหล่านี้คือมรดกทางวัฒนธรรมที่เราได้เปรียบชาวต่างชาติ เราทุกคนต่องร่วมมือกันยกระดับวิ่งเหล่านี้บนพื้นฐานของคำว่า เศรษฐกิจพอเพียง สร้างสรรค์วิธีการต่อยอดสู่การนำเทคโนโลยีและนวัตกรรมเข้ามาพัฒนาเพื่อให้เกิดความสมดุลและเสถียรภาพอย่างยั่งยืน เกิดเป็นModel ของประเทศไทยที่มีความเทียบเท่าประชาคมโลกให้ได้"ดร.เอนก กล่าวในตอนท้าย
วันอังคารที่ 4 มกราคม 2565
ดีเดย์ 1 ม.ค.65 ผู้ใช้สิทธิบัตรทองรับบริการที่หน่วยปฐมภูมิไหนก็ได้
วันเสาร์ที่ 1 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (1ม.ค.65) เป็นวันแรกที่ประชาชนในสิทธิหลักประกันสุขภาพแห่งชาติ หรือ สิทธิบัตรทอง ในทุกพื้นที่ทั่วประเทศ สามารถเข้ารับการรักษาที่หน่วยบริการปฐมภูมิไหนก็ได้ โดยหลักการคือ ให้เข้ารับบริการที่หน่วยประจำที่ลงทะเบียนไว้ หรือ หน่วยบริการปฐมภูมิในเครือข่าย เป็นหลัก แต่กรณีที่มีเหตุจำเป็น ก็สามารถเข้ารับบริการโดยใช้สิทธิบัตรทองที่หน่วยบริการปฐมภูมินอกเครือข่ายได้เช่นกัน โดยปี 2564 ที่ผ่านมาดำเนินการแล้วใน 5 เขตพื้นที่ คือ นครราชสีมา กทม. ขอนแก่น อุดรธานี และอุบลราชธานี ซึ่งประชาชนให้การตอบรับที่ดี ในปีนี้จึงขยายไปในอีก 8 เขตสุขภาพที่เหลือ ครอบคลุมพื้นที่ทั่วประเทศ ผู้มีข้อสงสัยสอบถามได้ที่ สายด่วน สปสช. 1330 หรือ ไลน์ สปสช. @nhso ตลอด 24 ชม.
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 11 สิงหาคม 2564
กระทรวงยุติธรรม ประชุมคณะทำงานจัดทำระบบบริการและระบบประกันสุขภาพสำหรับผู้ต้องขังที่มีปัญหาสถานะบุคคลและต่างด้าวในเรือนจำ ครั้งที่ ๓/๒๕๖๔ ผ่านระบบการประชุมทางไกล (Video Conference)
กระทรวงยุติธรรม ประชุมคณะทำงานจัดทำระบบบริการและระบบประกันสุขภาพสำหรับผู้ต้องขังที่มีปัญหาสถานะบุคคลและต่างด้าวในเรือนจำ ครั้งที่ ๓/๒๕๖๔ ผ่านระบบการประชุมทางไกล (Video Conference)
ในวันพุธที่ ๑๑ สิงหาคม ๒๕๖๔ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทำงานจัดทำระบบบริการและระบบประกันสุขภาพสำหรับผู้ต้องขังที่มีปัญหาสถานะบุคคลและต่างด้าวในเรือนจำ ครั้งที่ ๓/๒๕๖๔ ผ่านระบบการประชุมทางไกล (Video Conference) โดยมี นางจิรภา สินธุนาวา ผู้ตรวจราชการกระทรวงยุติธรรม นายวีระกิตติ์ หาญปริพรรณ์ รองอธิบดีกรมราชทัณฑ์ พร้อมด้วยผู้แทนจากหน่วยงานที่เกี่ยวข้อง เข้าร่วมประชุม
วันจันทร์ที่ 28 มีนาคม 2565
ตั้งสถานีอัดประจุไฟฟ้านำร่องสนับสนุนการใช้รถยนต์ไฟฟ้า
วันจันทร์ที่ 28 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมการใช้พลังงานสะอาดและมุ่งมั่นที่จะผลักดันประเทศไทยสู่สังคมคาร์บอนต่ำ โดยดำเนินโครงการนำร่องสถานีอัดประจุไฟฟ้าสำหรับยานยนต์ไฟฟ้า ที่บริเวณลานจอดรถของสวนเบญจกิติ กทม. เปิดให้บริการตั้งแต่เวลา 05.00 – 20.00 น. นอกจากนี้ยังติดตั้งหัวชาร์จ จำนวน 20 หัว ณ ที่ทำการการไฟฟ้านครหลวงเขตต่าง ๆ ศูนย์ราชการแจ้งวัฒนะ 7-Eleven สาขาบ้านสวนลาซาล ศรีนครินทร์ และสาขา สน.บางขุนนนท์ ในอนาคตจะขยายการให้บริการไปยังสวนสาธารณะในพื้นที่ กทม. อีก 10 แห่ง รวม 20 หัวชาร์จ ลานจอดรถ และสถานที่ราชการอื่น ๆ ให้ครอบคลุมทุกการเดินทางของผู้ใช้งานรถยนต์ไฟฟ้า ทั้งนี้ ผู้ใช้รถยนต์ไฟฟ้าสามารถค้นหาสถานีอัดประจุไฟฟ้าได้ทางแอปพลิเคชัน MEA EV ของการไฟฟ้านครหลวง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 17 กรกฎาคม 2565
“เฉลิมชัย“รุกลึกทุกตำบลทั่วประเทศ เร่งขับเคลื่อนโมเดลพัฒนาเศรษฐกิจเกษตรแพลตฟอร์มใหม่เป็นครั้งแรกของประเทศ
“เฉลิมชัย“รุกลึกทุกตำบลทั่วประเทศ เร่งขับเคลื่อนโมเดลพัฒนาเศรษฐกิจเกษตรแพลตฟอร์มใหม่เป็นครั้งแรกของประเทศ “อลงกรณ์”เผยความคืบหน้าตั้งกลไกใหม่ครบ7พันตำบลเดือนหน้าเพื่อสร้างศักยภาพใหม่ภาคเกษตรของไทย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะประธานคณะกรรมการพัฒนาระบบเกษตรกรรมยั่งยืนเปิดเผยวันนี้ ว่า กระทรวงเกษตรฯ และทุกภาคีภาคส่วนกำลังเร่งขับเคลื่อนโมเดลพัฒนาเศรษฐกิจฐานรากทุกจังหวัดเป็น กลยุทธ์ใหม่ในการพัฒนาเชิงพื้นที่ครอบคลุมลึกลงไปใน 70,000 หมู่บ้าน 7,000 ตำบล 878 อำเภอ รวมทั้งกรุงเทพมหานครด้วย แนวทางการพัฒนาเกษตรกรรมยั่งยืนโดยตนได้ออกคำสั่งแต่งตั้งคณะกรรมการพัฒนาการเกษตรระดับจังหวัดและคณะกรรมการพัฒนาการเกษตรระดับอำเภอ878อำเภอตั้งแต่เดือนพฤศจิกายนปีที่แล้วซึ่งเป็นกลไกสำคัญในการแก้ไขปัญหาและพัฒนา ภาคการเกษตรของไทยโดยเฉพาะปัญหาความยากจน หนี้สินและความเหลื่อมล้ำ นอกจากนี้ได้สั่งการให้เร่งจัดตั้งกลไกพัฒนาเกษตรกรรมยั่งยืนระดับตำบลหมู่บ้านให้เสร็จโดยเร็ว
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะอนุกรรมการขับเคลื่อนนโยบายเกษตรกรรมยั่งยืนกล่าวถึงความคืบหน้าว่า ขณะนี้อยู่ระหว่างการแต่งตั้งคณะกรรมการเกษตรกรรมยั่งยืนระดับตำบลคาดว่าจะครบ 7,435 ตำบล ภายในเดือนหน้าซึ่งเป็นการผนึกความร่วมมือระหว่างกระทรวงเกษตรและสหกรณ์กับทุกภาคีภาคส่วนในแต่ละตำบลโดยเฉพาะ กระทรวงมหาดไทย เพื่อเป็นกลไกการพัฒนาภาคเกษตรอย่างยั่งยืน
นับเป็นครั้งแรกที่มีโครงสร้างและระบบการพัฒนาภาคเกษตรที่หยั่งลึกลงถึงตำบลหมู่บ้านชุมชนใน76จังหวัดและกรุงเทพมหานครเพื่อดึงพลังชุมชน Community Empowerment) ออกมารวมพลังการแก้ไขปัญหาในอดีตและปัจจุบันรวมทั้งการพัฒนาสู่อนาคตที่ดีขึ้น ซึ่งมีปลัดอำเภอ เกษตรตำบล อบต.และอาสาสมัครเกษตร (อกษ.) เป็นแกนหลักร่วมกับตัวแทนภาคเอกชนภาควิชาการและผู้ทรงคุณวุฒิในหมู่บ้านตำบลเชื่อมโยงกับคณะกรรมการพัฒนาการเกษตรระดับอำเภอระดับจังหวัดและศูนย์เทคโนโลยีเกษตรและนวัตกรรมหรือศูนย์ AIC แต่ละจังหวัดโดยมีหน้าที่จัดทำและขับเคลื่อนแผนพัฒนาเศรษฐกิจเกษตรแบบยั่งยืนภายใต้แพลตฟอร์มการพัฒนาหลากหลายรูปแบบ เช่น โครงการพัฒนาระบบชลประทานชุมชน โครงการพัฒนาเกษตรอินทรีย์ โครงการศูนย์บริการจัดการดิน-ปุ๋ยชุมชน โครงการร้านค้าสีเขียว (Green Shop) แบบออนไลน์และออฟไลน์ โครงการเกษตรแปลงใหญ่ โครงการเกษตรอัจฉริยะ (Smart Farming) โครงการพัฒนาผลิตภัณฑ์เกษตรมูลค่าสูง โครงการศูนย์เรียนรู้เพิ่มประสิทธิภาพการผลิตสินค้าเกษตร(ศพก.) โครงการเศรษฐกิจพอเพียงพืช-ประมง-ปศุสัตว์ โครงการช่างเกษตร โครงการเกษตรพลังงาน โครงการเกษตรสุขภาพและโครงการเกษตรท่องเที่ยว เป็นต้น
ทั้งนี้ เพื่อปักหลักวางหมุดหมายการพัฒนาแบบยั่งยืนลงไปถึงระดับชุมชนหมู่บ้านภายใต้5ยุทธศาสตร์ของ ดร.เฉลิมชัย ศรีอ่อน ได้แก่ ตลาดนำการผลิต-เทคโนโลยีเกษตร4.0-เกษตรปลอดภัย-เกษตรยั่งยืน-เกษตรมั่นคง การบูรณาการทำงานเชิงรุกทุกภาคส่วนและเกษตรกรรมยั่งยืนตามแนวทางศาสตร์พระราชาเพื่อสร้างการเปลี่ยนแปลงในระดับพื้นที่ (Area based) ให้บรรลุวิสัยทัศน์ “ประเทศไทย มีความมั่นคง มั่งคั่ง ยั่งยืน” เป็นประเทศพัฒนาแล้ว ตามแผนยุทธศาสตร์ชาติ 20 ปี (พ.ศ. 2561-2580)
วันพุธที่ 2 มีนาคม 2565
ครม. อนุมัติงบกลาง 2,000 ล้านบาท ปลดล็อกปัญหาหนี้เกษตรกรกลุ่มเป้าหมาย 3,425 ราย
.....
ที่ประชุม ครม. (1 มี.ค. 65) อนุมัติงบกลาง วงเงิน 2,000 ล้านบาท เพื่อเป็นค่าใช้จ่ายให้กองทุนฟื้นฟูและพัฒนาเกษตรกร ใช้ส่งเสริมสนับสนุนการรวมกลุ่มของเกษตรกรในการพัฒนาคุณภาพชีวิต พัฒนาความรู้ด้านเกษตรกรรม และการแก้ไขปัญหาของเกษตรกร แบ่งเป็น
.
การแก้ไขปัญหาหนี้เกษตรกรกลุ่มเป้าหมาย 3,425 ราย วงเงิน 1,500 ล้านบาท
การฟื้นฟูและพัฒนาเกษตรกร 42,034 ราย 776 องค์กร วงเงิน 267.62 ล้านบาท
ค่าใช้จ่ายในการบริหารสำนักงานฯ ไตรมาสที่ 3 - 4 (งบบุคลากร งบดำเนินงาน) วงเงิน 230.38 ล้านบาท
.
ช่วยให้กองทุนฟื้นฟูและพัฒนาเกษตรกร สามารถดำเนินการแก้ไขปัญหาหนี้สินและบรรเทาความเดือดร้อนของเกษตรกร ให้มีโอกาสฟื้นฟูตนเองในการประกอบอาชีพ เพื่อสร้างรายได้นำไปชำระหนี้ตามกำหนด และทำให้เข้าถึงแหล่งทุน เพิ่มประสิทธิภาพผลผลิต การตลาด และพึ่งพาตนเองได้อย่างยั่งยืน
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 21 กรกฎาคม 2565
การประชุมคณะกรรมการจัดงานรางวัลอุตสาหกรรม ประจำปี พ.ศ. 2565
ปลัดกอบชัยฯ เป็นประธานการประชุมคณะกรรมการจัดงานรางวัลอุตสาหกรรม ประจำปี พ.ศ. 2565
วันนี้ (21 กรกฎาคม 2565) เวลา 10:00 น. นายกอบชัย สังสิทธิสวัสดิ์ ปลัดกระทรวงอุตสาหกรรม
เป็นประธานการประชุมคณะกรรมการจัดงานรางวัลอุตสาหกรรม ประจำปี พ.ศ. 2565 ครั้งที่ 2/2565
ซึ่งที่ประชุมได้ร่วมกันพิจารณาคัดเลือกรางวัลอุตสาหกรรมประจำปี พ.ศ. 2565 ในสาขาต่างๆ ซึ่งกำหนดจะจัดให้มีพิธีมอบรางวัลในเดือนกันยายน 2565 รวมทั้งร่วมกันพิจารณาสิทธิประโยชน์เบื้องต้นให้สถานประกอบการที่เข้าร่วมกิจกรรม ให้ข้อเสนอแนะกับสถานประกอบการที่ไม่ผ่านเกณฑ์เพื่อใช้เป็นแนวทางในการพัฒนาต่อยอดต่อไป  โดยมีนายจุลพงษ์ ทวีศรี รองปลัดกระทรวงอุตสาหกรรม นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม คณะกรรมการจัดงานฯ และผู้ที่เกี่ยวข้องเข้าร่วมประชุม ณ ห้องประชุม 1 อาคารสำนักงานปลัดกระทรวงอุตสาหกรรม
วันพุธที่ 29 มิถุนายน 2565
ปลัด สธ. แนะผู้เดินทางไปต่างประเทศสวมหน้ากากเมื่อใกล้ชิดผู้คน กลับมามีอาการให้ตรวจ ATK
ปลัดกระทรวงสาธารณสุข เผย ผู้ติดเชื้อโควิด 19 และผู้ป่วยอาการหนักเพิ่มขึ้นเล็กน้อย ส่วนผู้เสียชีวิตลดลง แต่ยังเป็นกลุ่มสูงอายุที่ได้รับวัคซีนไม่ครบ ย้ำฉีดเข็มกระตุ้นในทุกกลุ่ม พร้อมพิจารณาให้ยาแอนติบอดีออกฤทธิ์ยาวในกลุ่มที่สร้างภูมิคุ้มกันไม่เพียงพอ
ปลัดกระทรวงสาธารณสุข เผย ผู้ติดเชื้อโควิด 19 และผู้ป่วยอาการหนักเพิ่มขึ้นเล็กน้อย ส่วนผู้เสียชีวิตลดลง แต่ยังเป็นกลุ่มสูงอายุที่ได้รับวัคซีนไม่ครบ ย้ำฉีดเข็มกระตุ้นในทุกกลุ่ม พร้อมพิจารณาให้ยาแอนติบอดีออกฤทธิ์ยาวในกลุ่มที่สร้างภูมิคุ้มกันไม่เพียงพอ แนะผู้เดินทางไปต่างประเทศให้สวมหน้ากากเมื่อต้องใกล้ชิดผู้คนจำนวนมาก กลับมาแล้วให้สังเกตอาการตนเอง และตรวจATK เมื่อมีอาการป่วย
วันนี้ (29 มิถุนายน 2565) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ขณะนี้สถานการณ์โรคโควิด 19 ในประเทศไทยยังอยู่ในการควบคุมได้ แม้แนวโน้มผู้ติดเชื้อ ผู้ป่วยกำลังรักษา จะเพิ่มขึ้นเล็กน้อย โดยพบผู้ติดเชื้อเพิ่มขึ้นในพื้นที่ กทม. ปริมณฑล และจังหวัดใหญ่ทุกภูมิภาค โดยเฉพาะอำเภอเมือง ส่วนใหญ่ติดเชื้อจากการสัมผัสใกล้ชิด และเริ่มมีสัญญาณพบผู้ป่วยอาการหนักเพิ่มขึ้น ส่วนผู้เสียชีวิตมีแนวโน้มลดลง แต่ยังเป็นกลุ่มผู้สูงอายุ 70 ปีขึ้นไป ที่ได้รับวัคซีนไม่ครบตามเกณฑ์ ดังนั้นจึงต้องเร่งฉีดวัคซีนโควิด 19 เข็มกระตุ้นในทุกกลุ่ม โดยเฉพาะกลุ่มเสี่ยงที่ติดเชื้อแล้วจะมีอาการรุนแรง คือ ผู้สูงอายุ 60 ปีขึ้นไปและผู้มีโรคประจำตัว รวมทั้งพิจารณาใช้ยาแอนติบอดีออกฤทธิ์ยาว (LAAB) ในกลุ่มเสี่ยงที่ไม่สามารถสร้างภูมิคุ้มกันได้เพียงพอจากการฉีดวัคซีน สำหรับผู้เสียชีวิตจากโรคโควิด 19 ที่มีประวัติการฉีดวัคซีนเข็มกระตุ้นแล้ว ได้ให้จังหวัดติดตามข้อมูลและเก็บตัวอย่างส่งตรวจหาภูมิคุ้มกันตามแนวทางที่กำหนด เพื่อยืนยันสาเหตุการเสียชีวิตและค้นหาปัจจัยเสี่ยงต่อการเสียชีวิต
นพ.เกียรติภูมิกล่าวต่อว่า แม้ขณะนี้ประเทศไทยจะเริ่มผ่อนคลายมาตรการต่างๆ เพื่อให้สามารถใช้ชีวิตใกล้เคียงปกติและขับเคลื่อนเศรษฐกิจ แต่ยังแนะนำให้ปฏิบัติตามมาตรการป้องกันตนเองตลอดเวลา และมารับวัคซีนตามกำหนด ซึ่งป้องกันการติดเชื้อได้ในระดับหนึ่ง และหากติดเชื้อจะช่วยลดความเสี่ยงอาการรุนแรงได้อย่างมาก ส่วนผู้ที่เดินทางไปต่างประเทศทุกคน แนะนำให้สวมหน้ากากอนามัยเมื่อต้องอยู่ใกล้ชิดกับผู้คนจำนวนมาก เว้นระยะห่างหรือหลีกเลี่ยงการร่วมกิจกรรมรวมกลุ่มคนจำนวนมากที่ไม่ได้สวมหน้ากาก เมื่อกลับจากต่างประเทศแล้วให้สังเกตอาการตนเอง และตรวจATK เมื่อมีอาการป่วย หากพบว่าติดเชื้อโควิด 19 หรือเป็นผู้สัมผัสเสี่ยงสูงจำเป็นต้องสวมหน้ากากขณะอยู่ใกล้ชิดผู้อื่นโดยเฉพาะผู้ที่เป็นกลุ่มเสี่ยง 608 หรือเมื่อไปสถานที่ปิด หรือมีคนจำนวนมาก
******************************************** 29 มิถุนายน 2565
วันพุธที่ 30 มีนาคม 2565
รัฐบาลตั้งเป้า 60 วัน เชื่อมโยงฐานข้อมูลด้านสวัสดิการของรัฐ ลดเหลื่อมล้ำ – แก้ความยากจน
.....
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบูรณาการเชื่อมโยงฐานข้อมูลด้านสวัสดิการของรัฐ ครั้งที่ 1/65 ผ่านระบบประชุมทางไกล (VTC) เพื่อขับเคลื่อนแก้ปัญหาความเหลื่อมล้ำและความยากจนอย่างเป็นระบบ
.
ที่ประชุมเห็นชอบแนวทางการเชื่อมโยงฐานข้อมูลด้านสวัสดิการของรัฐ 3 แนวทาง คือ ออกแบบการเชื่อมโยงฐานข้อมูลด้านสวัสดิการของรัฐด้านเทคนิค การรวบรวมข้อมูลด้านสวัสดิการของรัฐ และขั้นตอนการให้บริการด้านสวัสดิการของรัฐแก่ประชาชน ซึ่งมีข้อมูลทับซ้อนและไม่เป็นฐานข้อมูลเดียวกัน
.
โดยมอบหมายให้กระทรวงดิจิทัลเพื่อเศรษฐกิจและสังคม กระทรวงการพัฒนาสังคมและความมั่นคงของมนุษย์ กระทรวงการคลัง และกระทรวงมหาดไทย รับผิดชอบหลัก รวบรวมข้อมูลและข้อเสนอแนะการให้บริการด้านสวัสดิการของรัฐแก่ประชาชน โดยให้หน่วยที่รับผิดชอบสวัสดิการของรัฐในแต่ละด้าน เร่งเสนอแนะข้อจำกัดต่าง ๆ เพื่อประโยชน์ในการเชื่อมโยงข้อมูลโดยเร็ว
.
พร้อมเน้นย้ำว่า การจัดทำข้อมูลด้านสวัสดิการของรัฐเป็นฐานข้อมูลเดียวกัน ถือเป็นนโยบายสำคัญที่ทุกหน่วยงานต้องทำให้เสร็จสิ้นโดยเร็ว จึงขอให้เร่งดำเนินการจัดทำให้แล้วเสร็จภายใน 60 วัน และรายงานสำนักงานปลัดสำนักนายกรัฐมนตรี เพื่อนำเสนอคณะกรรมการฯ ทราบและพิจารณาต่อไป
#ไทยคู่ฟ้า#ร่วมต้านโควิด19
-------------------